Loo lühike ja täpne pealkiri, mis võtab kokku eestikeelse uudiste sisu. Vasta ainult pealkirjaga!
## Tekst:

Kolmapäeval kuulutati Tartu Kirjanduse Majas välja seekordne Betti Alveri kirjanduspreemia laureaat. Auhinna pälvis Sanna Kartau luulekoguga "Ma hääletan selle sõja poolt oma kehaga".
Betti Alveri kirjandusauhind põhineb Betti Alveri testamendis avaldatud soovil, mille kohaselt auhinnatakse hingedepäevast hingedepäevani aasta jooksul ilmunud tähelepanuväärseima eestikeelse luules või proosas kirjutatud esikteose autorit. Käesoleval aastal antakse preemia välja 27. korda.

Žüriisse kuulusid tänavu Aliis Aalmann (2021. aasta laureaat), Kai Aareleid, Mairi Laurik, Kaupo Meiel ja Joosep Vesselov, hindamisel oli 55 teost.

Preemiale olid lisaks Sanna Kartaule nomineeritud Gert Kiiler romaaniga "Eranuhke ei armasta keegi" (Postimees), Juta Kivimäe romaaniga "Suur tuba" (Varrak), Riste Lehari proosakoguga "Kafe" (Tuum), Janika Läänemets luulekoguga "Vihma ja kurbuse maja" (Kultuurileht), Reijo Roos luulekoguga "kured kotkad kajakad" (Näo Kirik) ning Joonas Veelmaa luulekoguga "Alaska" (Puänt).

Kirjandusauhinda annab välja Eesti Kirjanike Liidu Tartu osakond Eesti Kultuurkapitali toel. Auhinnasumma on 2000 eurot ja sellega kaasneb vastav tunnistus.

Varem on auhinna pälvinud teiste hulgas Taavi Eelmaa, Piret Jaaks, Eda Ahi, Tiit Aleksejev, Jürgen Rooste ja Triin Paja.
## Pealkiri:

user
Betti Alveri kirjanduspreemia pälvis Sanna Kartau
assistant